'Agrokor nam je zatajio dug od milijardu dolara, idemo na sud'

Čudno je i da hrvatska vlada podržava ovakvu netransparentnost. Mi ne znamo koliko novca kompanija treba, sumnjamo u kvalitetu njenih menadžera, kaže čelnik Sberbanka...

<p>Sberbank će svoje dugove od Agrokora pokušati naplatiti preko suda, prenosi ruska agencija Tass. Čelnik banke <strong>Herman Gref </strong>tvrdi da Ivica Todorić i revizori banci <strong>nisu prikazali milijardu dolara duga</strong> koje ima kompanija:</p><p>- Imamo sudsku strategiju, spremni smo, svjesni smo da bi to mogao biti dug proces. Tražit ćemo odgovornost svih ljudi uključenih u ovu prevaru. <strong>Tužit ćemo i revizorsku tvrtku koja je potvrdila lažna izvješća Agrokora</strong>. Vratit ćemo svoj novac sudskim putem, rekao je Gref ruskim novinarima.</p><p>Prema njegovim riječima, <strong>Sberbank više nije spremna kreditirati Agrokor</strong>. </p><p>- Ovo je prvi put da nas je prevarila tako velika kompanija. Nismo još imali slučaj da cijeli menadžment skriva realno stanje i obveze od milijardu dolara. Čudno je i da hrvatska vlada podržava ovakvu netransparentnost. Mi ne znamo koliko novca kompanija treba, sumnjamo u kvalitetu njenih menadžera, ne znamo kako efikasno troše novac - u takvom procesu ne želimo sudjelovati, dodao je. </p><p><strong>Iz Agrokora nisu mogli potvrditi iznos</strong> od milijardu dolara za koliko je Gref optužio Todorića da je lažirao knjige. </p><p>- Trenutačno traje nezavisna revizija za prošlu i 2015. godinu. Rezultati će biti poznati do kraja ovog mjeseca pa do tada ne možemo komentirati ništa - poručili su iz Agrokora. </p>